અભિષેક બચ્ચન ‘ધૂમ’ અને ‘સરકાર’ જેવી ફિલ્મોમાં કરેલા તેના સિરિયસ રોલને ફરીથી આ ફિલ્મ વડે જીવંત કરે છે. ફિલ્મનો આધાર હોવા છતાં સૌથી ખરાબ ડાયલૉગ્સ તેને આપવામાં આવ્યા છે અને એ કારણે તેને નુકસાન થશે જ. સોનમનો રોલ પણ ઘણો ખરાબ લખવામાં આવ્યો છે અને અધૂરામાં પૂરું તેને જ્યારે ચાન્સ મળે છે ત્યારે તે ઓવર-ઍક્ટિંગથી મજા બગાડે છે. બિપાશા આ પ્રકારના રોલ માટે એક પર્ફેક્ટ પસંદગી છે અને તે નિરાશ નથી કરતી. નીલ નીતિન મુકેશ ફિલ્મનો બેસ્ટ પફોર્ર્મર છે. તેના રોલને જ સૌથી વધુ યોગ્ય ટ્રીટમેન્ટ મળી છે. બૉબી દેઓલને ફિલ્મમાં કેમ લેવામાં આવ્યો છે એ તેને ખુદને પણ નહીં ખબર હોય. વિનોદ ખન્ના નાના રોલ અને નવા લુકમાં ઘણા પ્રભાવશાળી છે. જૉની લીવર અને ઓમી વૈદ્યની કૉમેડી ક્યારેક જ હસાવવાલાયક છે. સિકંદર ખેર એક જ એક્સપ્રેશન સાથે ફિલ્મમાં જોવા મળે છે. થ્રિલર ફિલ્મો અને એમાં પણ અબ્બાસ-મસ્તાનની સ્ટાઇલના શોખીન છો તો ‘પ્લેયર્સ’ની એક ઇનિંગ્સ તો રમી જ શકાય.